

เลขที่ 3 /2556

**ประกาศองค์การบริหารส่วนตำบลจอมศรี**

เรื่อง สอบราคาจ้างตามโครงการก่อสร้างงานโครงสร้างพื้นฐานตามข้อบัญญัติ

องค์การบริหารส่วนตำบลจอมศรีประจำปีงบประมาณ 2556

------------------------------------------------------------

ด้วย องค์การบริหารส่วนตำบลจอมศรี อำเภอเชียงคาน จังหวัดเลย จะดำเนินการโครงการก่อสร้างงานโครงสร้างพื้นฐาน ตามข้อบัญญัติองค์การบริหารส่วนตำบลจอมศรี ประจำปีงบประมาณ 2556 โดยวิธีสอบราคา ดังต่อไปนี้

1. โครงการก่อสร้างถนนคอนกรีตเสริมเหล็กสายกกโพธิ์ บ้านหินตั้ง หมู่ที่ 6 บ้านหินตั้ง หมู่ที่ 6 ตำบลจอมศรี อำเภอเชียงคาน จังหวัดเลย ขนาดความกว้างผิวจราจร 4.00 เมตร ยาว 46.00 เมตร หนา 0.15 เมตร หรือมีปริมาณงาน 184.00 ตารางเมตร ไหล่ทางดินลูกรังหรือวัสดุคัดเลือกข้างละ 0 - 0.50 เมตร ป้ายโครงการ (เหล็ก) ขนาด 0.80 x 1.20 เมตร จำนวน 1 ป้าย (ตามข้อบัญญัติงบประมาณประจำปี 2556) จำนวนเงินงบประมาณ 107,600.-บาท

2. โครงการก่อสร้างวางท่อระบายน้ำคอนกรีตเสริมเหล็กสายบ้านนายหนูพันธ์ บ้านแสนสำราญ หมู่ที่ 4 ตำบลจอมศรี อำเภอเชียงคาน จังหวัดเลย วางท่อระบายน้ำคอนกรีต ขนาด O 0.60 เมตร (แบบชนิดผ่าครึ่ง) ยาว 120 เมตร ยาแนวคอนกรีต พร้อมป้ายโครงการ (เหล็ก) ขนาด 0.80 x 1.20 เมตร จำนวน 1 ป้าย (ตามข้อบัญญัติงบประมาณประจำปี 2556) จำนวนเงินงบประมาณ 115,000.-บาท

3. โครงการก่อสร้างรางระบายน้ำคอนกรีตเสริมเหล็กสายบ้านนางสุมาลี บ้านจอมศรี หมู่ที่ 8 ตำบลจอมศรี อำเภอเชียงคาน จังหวัดเลย วางท่อระบายน้ำคอนกรีต ขนาดความกว้าง 0.40 เมตร ยาว 40.00 เมตรลึกไม่น้อยกว่า 0.40 เมตร แบบมีฝาปิด คสล. พร้อมป้ายโครงการ (เหล็ก) ขนาด 0.80 x 1.20 เมตร จำนวน 1 ป้าย (ตามข้อบัญญัติงบประมาณประจำปี 2556) จำนวนเงินงบประมาณ 114,200.-บาท

ราคากลางของงานในการสอบราคาจ้างครั้งนี้ เป็นเงินทั้งสิ้น 336,800 บาท (สามแสนสามหมื่นหกพันแปดร้อยบาทถ้วน) ราคากลางของทางราชการดังกล่าว ไม่ถือว่าผูกพันที่ผู้เสนอราคาจะต้องพิจารณาไปตามนั้น ผู้เสนอราคาจะต้องรับผิดชอบในการถอดแบบและคำนวณราคางานเองจะนำราคากลางของทางราชการมาปฏิเสธความรับผิดชอบ หรือเรียกร้องราคางานเพิ่มเติมในภายหลังไม่ได้

ผู้มีสิทธิเสนอราคาจะต้องมีคุณสมบัติ ดังต่อไปนี้

๑. เป็นนิติบุคคล หรือบุคคลธรรมดา ผู้มีอาชีพรับจ้างงานที่สอบราคาจ้างดังกล่าว

๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว

๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

-2-

กำหนดยื่นซองสอบราคา โดยยื่นโดยตรงต่อเจ้าหน้าที่รับซองสอบราคา ได้ที่ส่วนการคลังองค์การบริหารส่วนตำบลจอมศรี ระหว่างวันที่ 3 - 16 กรกฎาคม 2556 เวลา 08.30–16.30 น. และในวันที่ 17 กรกฎาคม 2556 เวลา 10.00 – 15.00น. ณ ศูนย์รวมข้อมูลข่าวสารการซื้อหรือการจ้างฯ อำเภอเชียงคาน และกำหนดเปิดซองสอบราคา ในวันที่ 18 กรกฎาคม 2556 ตั้งแต่เวลา 10.30 น. เป็นต้นไป ณ ศูนย์รวมข้อมูลข่าวสารการซื้อ หรือการจ้างฯ ที่ว่าการอำเภอเชียงคาน จังหวัดเลย

ผู้สนใจติดต่อขอซื้อเอกสารสอบราคา โครงการที่ 1.- 3. ในราคาชุดละ 1,๐00.- บาท ได้ที่ ส่วนการคลังองค์การบริหารส่วนตำบลจอมศรี ในวันและเวลาราชการระหว่างวันที่ 3 - 16 กรกฎาคม 2556 เวลา 08.30–16.30 น. หรือสอบถามทางโทรศัพท์หมายเลข 0-4207-0502 ในวันและเวลาราชการ

การสอบราคาครั้งนี้ จะดำเนินการโดยใช้จ่ายจากเงินงบประมาณตามข้อบัญญัติองค์การบริหารส่วนตำบลจอมศรี ประจำปีงบประมาณ 2556 และในกรณีผู้เสนอราคาซึ่งองค์การบริหารส่วนตำบลจอมศรีได้คัดเลือกแล้ว ไม่ไปทำสัญญาหรือข้อตกลงภายในเวลาที่ราชการกำหนด องค์การบริหารส่วนตำบลจอมศรีจะพิจารณาเรียกร้องให้ชดใช้ค่าเสียหายอื่น (ถ้ามี) อาทิเช่น ค่าความเสียหายกรณีที่ผู้เสนอราคาต่ำสุด ซึ่งทางราชการเรียกให้เข้ามาทำสัญญาแล้วไม่มาทำสัญญา อันส่งผลให้ราชการต้องซื้อ/จ้าง กับผู้เสนอราคารายอื่นในราคาที่สูงกว่าเป็นต้น รวมทั้งจะพิจารณาให้เป็นผู้ทิ้งงานตามระเบียบของทางราชการด้วย

ประกาศ ณ วันที่ 27 มิถุนายน พ.ศ. 2556

ฉลาม หงษ์ทอง

(นายฉลาม หงษ์ทอง)

นายกองค์การบริหารส่วนตำบลจอมศรี